Document ID: /fineweb-2-swissfilter-quality_10-filterrobots/filtered/02689.jsonl.gz/11

"Wilhelm Tell" se va turna în România!
"Wilhelm Tell" se va turna în România!
Superproducţia de film americană "Wilhelm Tell" ("Guillaume Tell" pentru francofoni) va fi turnată în mare parte în România. Această decizie a fost luată recent de producătorul californian Todd Moyer, şi, ca urmare: legendă elveţiană este pe cale să devină, datorită acestui turnaj de film, şi o legendă românească.
Fapt care a făcut să scâşnească din dinţi o mulţime de profesionişti al cinemaului elveţian. Se pare că, încă o dată, Elveţia a ratat o mare ocazie de a atrage pe teritoriul ei o superproducţie cinematografică, mai ales ca este vorba de un subiect ce tratează de de epopeea ei naţională. Legenda lui Wilhelm Tell reprezintă actul de naştere al naţiunii elveţiene. Eroul său naţional a luptat pentru independenţa Elveţiei, împotriva Habsburgilor. Nu este o noutate faptul că cineaştii din lumea întreagă sunt atraşi de studiourile de filmare din Bucureşti. Pe vremea comunismului studiourile din Buftea produceau 40 de filme pe an şi erau unul dintre studiourile estice cel mai performante. După 1989 o sumedenie de cineaşti s-au făcut cunoscuţi în lumea întreagă cucerind cele mai importante distincţii în festivalurile internaţionale, ceea ce a făcut să se vorbeasca mult de Noul Val al cinematografiei româneşti.
Cineaştii români expatriaţi, printre care şi cei stabiliţi în Elveţia, se întorc adesea în România, şi nu doar din nostalgie. Tehnicienii români si studorile sunt sunt foarte apreciate. Filme ca "Ryna" al cineastei Ruxandra Zenide, "Copilăria lui Icar" al lui Alexandru Iordăchescu, "Şcoala noastră" a lui Miruna-Coca Cozma (toţi trei stabiliţi în Elveţia) au fost turnate în ultimii ani România şi distinse cu nenumărate premii internaţionale.
Dar ceea ce este uimitor este atracţia pe care România post-comunistă exercită asupra cineaştilor din lumea întreagă.
Anul acesta cineastul englez Christopher Nolan a ales România pentru turnarea mai multor scene din "Batman 3 – The Dark Knight rises" care este prevăzut să iasă în sălile americane în luna iulie 2012. Informaţia a fost confirmată de primarul Bucureştiului Sorin Oprescu. Minele de sare din Turda vor servi ca decor actorului englez Christopher Bale, ce va jucă rolul lui Batman, alături de actriţa americană Anne Hathaway distribuită în rolul de Catwoman.
Nu e de mirare: capitala românească a devenit al cincilea oraş din lume în materie de autorizări de filmare.
Din motive estetice, profesionale şi bugetare cineaşti recunoscuţi merg să filmeze în ţară. Este cazul Cineastului Costa Gravas ce a filmat mai multe scene din Amen (2002) în imensul Palat al Parlamentului din Bucureşti. Ne amintim de Francis Ford Copolla ce a revenit pe urmele lui Mircea Eliade, şi a filmat "Tinereţe fără tinereţe" (2007); cineastul Larry Charles a filmat în satele de la Moroieni şi Glod scene din filmul "Borat" (2006); cineastul Anthony Minghella a petrecut 5 luni în satul Potigraf de lângă Râşnov pentru filmul său "Cold Mountain" (2003) a cărui intrigă se petrecea în America anilor 1860.
În toamna anului trecut realizatorii Mark Neveldine şi Bryan Taylor au ales România pentru a turna Ghost Rider – Spirit of Vengeance, unde rolul principal e deţinut de Nicolas Cage. Filmul va ieşi în săli pe 17 februarie 2012.
Încă o dovadă că şcoala de artă a filmului românesc se poartă bine...
Adrian Rachieru, Lausanne